Taboras (Čekija)
Taboras (ček. Tábor) – miestas vidurio–pietinėje Čekijoje, Pietų Bohemijos krašte, prie Lužnicės upės. Chemijos, tekstilės, staklių gamybos, elektrotechnikos, maisto, popieriaus pramonė. Yra XIII a. pilies liekanos, 1512 m. gotikinė Viešpaties Persikūnijimo bažnyčia, XVI a. miesto rotušė (dabar husitų muziejus), 1532 m. „Frontoninis namas“, husitų požemiai, paminklai Janui Husui ir Janui Žižkai.